b'\n_START_ARTICLE_\nJulie Bonnevie-Svendsen\n_START_PARAGRAPH_\nJulie Bonnevie-Svendsen (s. 16. huhtikuuta 1987, Nittedal, Norja) on norjalainen uransa lopettanut ampumahiiht\xc3\xa4j\xc3\xa4. Bonnevie-Svendsen sijoittui ampumahiihdon MM-kilpailuissa \xc3\x96stersundissa vuonna 2008 sprintiss\xc3\xa4 kahdeksanneksi. Se on my\xc3\xb6s h\xc3\xa4nen paras maailmancup-sijoituksena. Nuorten MM-kisoissa h\xc3\xa4n oli sprintiss\xc3\xa4 nelj\xc3\xa4s Presque Islessa vuonna 2006 ja voitti viestipronssia Martell-Val Martellossa vuonna 2007._NEWLINE_Bonnevie-Svendsen debytoi maailmancupissa joulukuussa 2005 vain 18-vuotiaana ja sijoittui viidenneksitoista. Aikuisten sarjoissa ei menestyst\xc3\xa4 tullutkaan odotusten mukaiseksi ja kuusi vuotta debyyttins\xc3\xa4 j\xc3\xa4lkeen h\xc3\xa4n poistui v\xc3\xa4hin \xc3\xa4\xc3\xa4nin n\xc3\xa4ytt\xc3\xa4m\xc3\xb6lt\xc3\xa4. Bonnevie-Svendsenin itsens\xc3\xa4 mukaan h\xc3\xa4n ei kest\xc3\xa4nyt aikuisten sarjaan siirtymisen mukanaan tuomaa fyysist\xc3\xa4 ja psyykkist\xc3\xa4 rasitusta.'